sumalatha 205 Views ICC , Navdeep Saini
Navdeep Saini
లాడర్‌హిల్: తొలి మ్యాచ్‌లోనే అద్భుత బౌలింగ్‌తో అదరగొట్టిన టీమిండియా యువపేసర్ నవదీప్ సైనికు అంతర్జాతీయ క్రికెట్ మండలి (ఐసిసి) షాక్ ఇచ్చింది. అతనిపై క్రమశిక్షణ చర్యలకు ఐసిసి నడుంబిగించింది. వెస్టిండీస్‌తో జరిగిన మొదటి టి20 మ్యాచ్‌లో ఓ వికెట్ తీసిన సందర్భంలో సైని అతిగా సంబరాలు చేసుకున్నాడు. నికోలస్ పూరన్ ఔటైన వెంటనే సైని సంబరాల్లో మునిగి పోయాడు. ఈ సందర్భంగా అతను అతికి పోవడంతో ఐసిసి కొరడా ఝులిపించింది. సైని ఖాతాలో ఒక డీమెరిట్ పాయింట్‌ను జత చేసింది. ఇకపై ఇలాంటి అతి ఉత్సాహనికి పోతే చర్యలు మరింత కఠినంగా ఉంటాయని హెచ్చరించింది.  ఐసీసీ ఆటగాళ్ల నిబంధన 2.5ను సైని ఉల్లంఘించినట్టు గుర్తించాం. బ్యాట్స్‌మన్ ఔటైనప్పుడు అతడు దూకుడుగా సంజ్ఞలు చేస్తూ అతిగా సంబరాలు చేసుకున్నాడు. అతడి ఖాతాలో ఒక డీమెరిట్ పాయింట్ జమ చేశాం అని ఐసిసి ఒక అధికార ప్రకటనలో వెల్లడించింది.
తాజా జాతీయ వార్తల కోసం క్లిక్‌ చేయండి: https://www.vaartha.com/news/national/